Na temelju članka 17. Zakona o ublažavanju i uklanjanju posljedica prirodnih nepogoda („Narodne novine“, broj 16/19) i članka 37. Statuta Grada Šibenika („Službeni glasnik Grada Šibenika“, broj „/21), Gradsko vijeće Grada Šibenika na \_\_\_. sjednici održanoj \_\_\_. prosinca 2023. godine, donosi

**Odluku o donošenju**

**Plana djelovanja u području prirodnih nepogoda**

**za Grad Šibenik u 2024. godinu**

**I.**

Donosi se Plan djelovanja u području prirodnih nepogoda za Grad Šibenik u 2024. godini ( u daljnjem tekst: Plan) izrađen je od strane ovlaštenog izrađivača Alfa-Atest d.o.o. iz Splita.

**II.**

Plan je izrađen u skladu sa Zakonom o ublažavanju i uklanjanju posljedica prirodnih nepogoda („Narodne novine“, broj 16/19) i propisima donesenim na temelju zakona.

**III.**

Plan se sastoji od tekstualnog dijela s prilozima.

Tekstualni dio Plana sadrži:

1. Moguće ugroze na području Grada Šibenika,
2. Proglašenje prirodne nepogode, procijene štete i postupanje nadležnih tijela,
3. Utjecaj klimatskih promjena na prirodne nepogode,
4. Popis mjera i nositelja mjera u slučaju nastajanja prirodne nepogode,
5. Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva,
6. Druge mjere,
7. Prirodne nepogode,
8. Troškovi angažiranja pravnih osoba i redovnih službi
9. Zaključak,
10. Prilozi.

Prilozi Plana su:

1. Razvrstavanje prirodnih nepogoda,
2. Prijava štete od prirodne nepogode,
3. Koeficijent istrošenosti građevine,
4. Koeficijent za izračun veličine građevine,
5. Koeficijent istrošenosti opreme,
6. Gradsko izvješće o utrošku sredstava pomoći,
7. Županijsko izvješće o utrošku sredstava pomoći.
8. Gradsko povjerenstvo za procjenu šteta od prirodnih nepogoda

**IV.**

Plan stupa na snagu danom donošenja ove Odluke, a prestaje važiti Odluka o donošenju Plana djelovanja u području prirodnih nepogoda za Grad Šibenik u 2023. godini. (KLASA: 240-02/22-01/05, URBROJ: 2182-1-10-4 od 19.prosinca 2022. godine).

**V.**

Ovaj Plan će objavit će se u „Službenom glasniku Grada Šibenika“ i na službenoj stranici Grada Šibenika www. sibenik.hr.

KLASA: 240-02/22-01/05

URBROJ: 2182-1-10-23- \_\_\_

Šibenik, \_\_. prosinca 2023. godine

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović v.r.